खैहरा के आप में आने से पार्टी और मजबूत होगी : सिरसा
नवांशहर | आमआदमी पार्टी समर्थक समाज सेवक परमिंदर सिरसा ने कहा कि कांग्रेस नेता सुखपाल खैहरा के आप में शामिल होने से साफ है कि आम आदमी पार्टी का ग्राफ लगातार बढ़ रहा है। प्रदेश में अगली सरकार आप की आना तय है। नवांशहर हलके के पार्टी के वालंटियर के साथ बैठक के बाद उन्होंने कहा कि आम आदमी पार्टी हमेशा ही भ्रष्टाचार के खिलाफ बोलती रही है और भ्रष्टाचार खत्म करना इस पार्टी का प्रथम लक्ष्य है। खैहरा के आने से पार्टी को बल मिलेगा और प्रदेश में बहुत से नेता इसमें शामिल होने की कोशिश में है। पार्टी सिर्फ उन्हीं लोगों को शामिल कर रही है जो साफ छवि बेदाग हैं। इस मौके पर मंजीत सिंह मोहाली, सतनाम जलवाहा, गुरमेल सिंह, जसबीर महालों, सुखप्रीत मुज्जफरपुर भी थे।
awa_Deva hin_Deva